stanford-oval/wikipedia huggingface dataset:
Suomi kesäolympialaisissa 1952
Joukkue lajeittain > Paini

| Urheilija | Luokka | Vo – Häv | Sijoitus |
| --- | --- | --- | --- |
| Leo Honkala | kr 52 kg | 3 – 2 |  Pronssia |
| Arvo Kyllönen | kr 57 kg | 1 – 2 | 9. |
| Erkki Talosela | kr 62 kg | 2 – 1 | 8. |
| Kalle Haapasalmi | kr 67 kg | 1 – 2 | 5. |
| Veikko Männikkö | kr 73 kg | 1 – 1 | 12. (kesk.) |
| Kalervo Rauhala | kr 79 kg | 4 – 1 |  Hopeaa |
| Kelpo Gröndahl | kr 87 kg | 5 – 0 |  Kultaa |
| Tauno Kovanen | kr yli 87 kg | 3 – 2 |  Pronssia |
| Oiva Timonen | vapaa 52 kg | 0 – 1 | 16. (kesk.) |
| Tauno Jaskari | vapaa 57 kg | 0 – 2 | 13. |
| Rauno Mäkinen | vapaa 62 kg | 3 – 1 | 6. |
| Risto Talosela | vapaa 67 kg | 2 – 2 | 5. |
| Aleksanteri Keisala | vapaa 73 kg | 1 – 2 | 8. |
| Veikko Lahti | vapaa 79 kg | 0 – 2 | 12. |
| Paavo Sepponen | vapaa 87 kg | 0 – 2 | 7. |
| Taisto Kangasniemi | vapaa yli 87 kg | 2 – 2 | 6. |
Joukkue lajeittain > Painonnosto

| Urheilija | Luokka | Punnerrus | Tempaus | Työntö | Tulos | Sijoitus |
| --- | --- | --- | --- | --- | --- | --- |
| Aarne Vehkonen | 56 kg | 72,5 | 85,0 | 110,0 | 267,5 | 13. |
| Mikko Hokka | 60 kg | 85,0 | 95,0 | 115,0 | 295,0 | 15. |
| Tauno Suoniemi | 67,5 kg | 95,0 | 95,0 | 120,0 | 310,0 | 15. |
| Frank Teräskari | 75 kg | 102,5 | 110,0 | 140,0 | 352,5 | 9. |
| Juhani Vellamo | 82,5 kg | ei tulosta | dns | dns | - | - |
| Kai Outa | 90 kg | 107,5 | 110,0 | 147,5 | 365,0 | 10. |
| Eino Mäkinen | +90 kg | 110,0 | 110,0 | 147,5 | 367,5 | 11. |
Joukkue lajeittain > Purjehdus

| Urheilija | Luokka | Lähdöt | Lähdöt | Lähdöt | Lähdöt | Lähdöt | Lähdöt | Lähdöt | Pisteet | Sijoitus |
| --- | --- | --- | --- | --- | --- | --- | --- | --- | --- | --- |
| Gunnar Källström | Finnjolla | 15. | 8. | 19. | 15. | 21. | 25. | 7. | 2587 | 19. |
| Bror-Christian Ilmoni René Nyman | Star | 17. | 17. | 15. | 17. | 14. | 18. | 16. | 1322 | 19. |
| Eric Fabricius Bror Johansson Leonid Nagornoff | Louhi | 13. | 10. | 15. | 14. | 11. | 11. | 6. | 1866 | 14. |
| Hans Dittmar Aarne Castrén Johan Stadigh | 5.5m | 8. | 3. | 12. | 10. | 9. | 8. | 2. | 3292 | 8. |
| Ernst Westerlund Paul Sjöberg Ragnar Jansson Adolf Konto Rolf Turkka | 6mR | 3. | 6. | 3. | 5. | 1. | DNS | 3. | 3944 |  Pronssia |
Joukkue lajeittain > Pyöräily

Ratapyöräily
| Urheilija | Laji | Aika | Sijoitus |
| --- | --- | --- | --- |
| Helge Törn | 1 km eräajo |  | karsiutui |
| Onni Kasslin | 1 km aika-ajo | 1.15,3 | 14. |
| Olavi Linnonmaa Ensio Nieminen | 2 km tandemajo |  | karsiutui |
| Paul Nyman Urho Sirén Aimo Jokinen Nils Henriksson | 4 km:n joukkue takaa-ajo | 5.03,2 | 15. |
Maantiepyöräily
| Urheilija | Laji | Aika | Sijoitus | Joukkue |
| --- | --- | --- | --- | --- |
| Raino Koskenkorva | 190,4 km maantieajo | 5.23.34,6 | 42. | Suomen joukkue ei saanut tulosta |
| Paul Backman | 190,4 km maantieajo | dnf | - | Suomen joukkue ei saanut tulosta |
| Paul Nyman | 190,4 km maantieajo | dnf | - | Suomen joukkue ei saanut tulosta |
| Anders Forsblom | 190,4 km maantieajo | dnf | - | Suomen joukkue ei saanut tulosta |
Joukkue lajeittain > Ratsastus

| Urheilija | Laji | Pisteet | Sijoitus | Joukkue |
| --- | --- | --- | --- | --- |
| Ilmari Haimi | kenttäratsastus | 407,50 | 32. | Suomen joukkue ei saanut tulosta |
| Veikko Vartiainen | kenttäratsastus | dnf | - | Suomen joukkue ei saanut tulosta |
| Mauno Roiha | kenttäratsastus | dnf | - | Suomen joukkue ei saanut tulosta |
| Mauno Roiha | esteratsastus | dnf | - | Suomen joukkue ei saanut tulosta |
| Viktor Jansson | esteratsastus | dnf | - | Suomen joukkue ei saanut tulosta |
| Henrik Lavonius | esteratsastus | dnf | - | Suomen joukkue ei saanut tulosta |
Kouluratsastuksessa Suomella ei ollut edustajaa, eikä joukkuetta.
Joukkue lajeittain > Soutu

| Urheilija | Luokka | Aika | Sijoitus |
| --- | --- | --- | --- |
| Sevi Holmsten | Yksikkö |  | karsiutui |
| Keijo Koivumäki Eero Koivumäki | Pariairokaksikko |  | karsiutui |
| Bengt Ahlström Stig Winter | Perämiehetön kaksikko |  | karsiutui |
| Veijo Mikkolainen Toimi Pitkänen Erkki Lyijynen | perämiehellinen kaksikko | 8.40,8 | 5. |
| Veikko Lommi Kauko Wahlsten Oiva Lommi Lauri Nevalainen | Perämiehetön nelonen | 7.23,3 |  Pronssia |
| Kurt Grönholm Paul Stråhlman Birger Karlsson Karl-Erik Johansson Antero Tukiainen | Perämiehellinen nelonen | 7.43,8 | 5. |
| Tor Lundsten Birger Andersson Eero Lehtovirta Yrjö Hakoila Antti Arell Harry Wikman Esko Lyytikkä Klaus Lampi Toivo Räsänen | kahdeksikko |  | karsiutui |
Joukkue lajeittain > Uimahypyt

| Urheilija | laji | Pisteet | Sijoitus |
| --- | --- | --- | --- |
| Helge Wasenius | 3 m ponnahduslauta | 65,41 | 14. |
| Olavi Heinonen | 3 m ponnahduslauta | 58,06 | 29. |
| Birger Kivelä | 10 m kerroshypyt | 67,31 | 13. |
Naisten ponnahduslaudalla ja kerroshypyissä Suomella ei ollut edustajia.
Joukkue lajeittain > Uinti

| Urheilija | laji | Aika | Sijoitus | Viesti |
| --- | --- | --- | --- | --- |
| Leo Telivuo | 100 m vapaauinti | 1.02,0 | 42. | 4 × 200 m vapaauinti:  Suomi 16. 9.26,6 |
| Pentti Ikonen | 100 m vapaauinti | 1.01,1 | 33. | 4 × 200 m vapaauinti:  Suomi 16. 9.26,6 |
| Pentti Ikonen | 400 m vapaauinti | 4.55,7 | 26. | 4 × 200 m vapaauinti:  Suomi 16. 9.26,6 |
| Pentti Paatsalo | 400 m vapaauinti | 5.09,3 | 38. | 4 × 200 m vapaauinti:  Suomi 16. 9.26,6 |
| Mauno Valkeinen | 100 m vapaauinti | 1.02,5 | 48. | 4 × 200 m vapaauinti:  Suomi 16. 9.26,6 |
| Einar Aalto | 400 m vapaauinti | 5.15,8 | 45. |  |
| Erkki Marttinen | 100 m selkäuinti | 1.15,2 | 35. |  |
| Juha Tikka | 200 m rintauinti | 2.46,3 | 24. |  |
| Aulis Kähkönen | 200 m rintauinti | 2.43,8 | 18. |  |
| Raili Riuttala | N 100 m vapaauinti | 1.13,5 | 33. | N 4 × 100 m vapaauinti:  Suomi 13. 4.56,0 |
| Ritva Järvinen | N 100 m vapaauinti | 1.11,5 | 27. | N 4 × 100 m vapaauinti:  Suomi 13. 4.56,0 |
| Ritva Järvinen | N 400 m vapaauinti | 5.53,5 | 31. | N 4 × 100 m vapaauinti:  Suomi 13. 4.56,0 |
| Ritva Koivula | N 100 m vapaauinti | 1.17,3 | 40. | N 4 × 100 m vapaauinti:  Suomi 13. 4.56,0 |
| Anneli Haaranen | N 100 m selkäuinti | 1.21,7 | 15. | N 4 × 100 m vapaauinti:  Suomi 13. 4.56,0 |
| Kaija Mäkelä | N 200 m rintauinti | 3.00,2 | 16. |  |
Miesten 1 500 metrin vapaauinnissa Suomella ei ollut edustajaa.
Joukkue lajeittain > Vesipallo

Suomella ei ollut joukkuetta vesipalloturnauksessa.
Joukkue lajeittain > Voimistelu

Miehet
| Urheilija | 12-ottelu | Permanto | Nojapuut | Hevonen | Renkaat | Hyppy | Rekki | Joukkue |
| --- | --- | --- | --- | --- | --- | --- | --- | --- |
| Onni Lappalainen | 14. | 5. | 13. | 73. | 14. | 28. | 28. |  Pronssia |
| Berndt Lindfors | 19. | 22. | 87. | 18. | 7. | 95. | 9. |  Pronssia |
| Paavo Aaltonen | 20. | 24. | 27. | 40. | 38. | 35. | 11. |  Pronssia |
| Kaino Lempinen | 28. | 14. | 65. | 29. | 63. | 44. | 23. |  Pronssia |
| Heikki Savolainen | 29. | 101. | 54. | 8. | 19. | 102. | 4. |  Pronssia |
| Kalevi Laitinen | 35. | 6. | 52. | 43. | 73. | 44. | 35. |  Pronssia |
| Kalevi Viskari | 38. | 78. | 40. | 28. | 90. | 19. | 11. |  Pronssia |
| Olavi Rove | 42. | 63. | 19. | 57. | 29. | 110. | 23. |  Pronssia |
Naiset
| Urheilija | 8-ottelu | Permanto | Nojapuut | Hyppy | Puomi | Joukkue | Yhteisvoimistelu |
| --- | --- | --- | --- | --- | --- | --- | --- |
| Raili Tuominen | 51. | 36. | 91. | 83. | 20. | 13. | 5. |
| Vappu Salonen | 58. | 41. | 86. | 64. | 56. | 13. | 5. |
| Arja Lehtinen | 63. | 41. | 95. | 62. | 52. | 13. | 5. |
| Raili Hoviniemi | 102. | 101. | 114. | 116. | 66. | 13. | 5. |
| Pirkko Vilppunen | 108. | 91. | 125. | 113. | 69. | 13. | 5. |
| Maila Nisula | 119. | 81. | 130. | 118. | 85. | 13. | 5. |
| Pirkko Pyykönen | 125. | 89. | 127. | 121. | 124. | 13. | 5. |
| Raija Simola | 127. | 103. | 118. | 127. | 127. | 13. | 5. |
Joukkue lajeittain > Pesäpallo

Pesäpallo oli olympialaisissa näytöslajina.
|  PPL | Ottelu |  TUL |
| --- | --- | --- |
| Eino Kaakkolahti Leo Hannula Viljo Niemi Olli Hanski Antti Elomaa Pertti Ahonen Eero Vuorio Toivo Ilola Taisto Lehto Vilho Kokkonen Pertti Jaakkola Eero Vilevaara |  PPL 8–4  TUL | Aimo Paavola Osmo Juntto Onni Sallinen Jorma Harlin Reino Hakkarainen Veikko Auersalmi Pauli Kilpiä Paavo Reiju Lasse Heikkilä Pauli Lahtinen Pauli Vainio Oiva Huuskonen |
Mikko Koivusalo

Mikko Juhani Koivusalo (s. 14. elokuuta 1956 Seinäjoki) on suomalainen kirjailija, suomentaja, säveltäjä ja sanoittaja, jonka erikoisalueita ovat musiikkiteatteri, lastenteatteri ja komedia.
Hän on kirjoittanut 18 revyytä musiikkeineen, 16 näytelmää sekä suomentanut kolmisenkymmentä musikaalia kuten Cats, Evita, My Fair Lady sekä muun muassa Vreeswijkiä, Bob Dylania ja Shakespearea teatteriin. Koivusalo on myös suunnitellut lautapeliklassikon Alias. Hänelle myönnettiin taiteilijaeläke vuonna 2020.
Kirjoittajauran alku

Kauppatieteiden maisteriksi Turun kauppakorkeakoulussa opiskellut Mikko Koivusalo toimi 1980–1990-luvuilla copywriterina ja radiomainonnan tekijänä. Teatteriura alkoi vuonna 1994 vuorovaikutteisella dekkarimysteerillä Nojatuolisalapoliisi, joka julkaistiin CD-levyillä. Tästä poiki lapsille ja aikuisille suunnattuja vuorovaikutteisia teatteriesityksiä, joita esitettiin muun muassa Teatteri 2000:ssa Tampereella ja Teatteri Jurkassa Helsingissä. Yhdessä Kari Puumalaisen kanssa syntyi televisiosketsisarja Puukoi, jota MTV3 esitti 1994–1995. Tähän sarjaan Koivusalo muun muassa sävelsi 27 laulua.
Revyitä ravintoloihin ja teattereihin

Vuonna 1997 Mikko Koivusalo kirjoitti ja sävelsi Turun kaupunginteatterille ensimmäisen revyynsä Kyl määki Turuus. Siitä seurasi sarja turkulaisen Teatteri Satakielen tuottamia revyitä, joita esitettiin Turun ja Helsingin ravintoloissa ja Helsingin Savoy-teatterissa: Onk mulkukka soittanu? (1998), Terveisiä PC:stä (2000), Kekä nyssi soittaa?, Ihan kuusessa (2002), Kuis menee? (2003, yhdessä Kari Puumalaisen kanssa) ja Reet silmissä (2004). Revyissä näyttelivät ja lauloivat muiden muassa Eija Ahvo, Susanna Haavisto, Sinikka Sokka, Jussi Lampi, Puntti Valtonen ja Veeti Kallio. Ohjaajina olivat Dick Holmström ja Tiina Brännare. Sketseihin ja lauluihin perustuvia revyitä Koivusalo on tehnyt myös Seinäjoen ja Mikkelin kaupunginteattereille.
Vuonna 2011 Koivusalo kirjoitti Euroopan kulttuuripääkaupunkina toimineen Turun pääkaupunkivuoden päättäjäisgaalan. Marraskuussa 2012 sai Turun kaupunginteatterin päänäyttämöllä ensi-iltansa Koivusalon kirjoittama ja säveltämä revyy Kui-joen silta. Syyskuussa 2015 Seinäjoen kaupunginteatteri toi ensi-iltaan 17:nnen Koivusalon kirjoittaman ja säveltämän revyyn, kaupungin pikahistoriikin nimeltä Hyväs tällis. Sen ohjasi Toni Wahlström.
Aiheesta muualla

Mikko Koivusalon kotisivut
Ezinne Okparaebo

| Ezinne Okparaebo |
| --- | --- |
 Okbaraebo vuonna 2009
Henkilötiedot
Syntynyt: 3. maaliskuuta 1988 (ikä 36) Imo, Nigeria
Kansalaisuus:   Norja
Yleisurheilija
Pituus:  164  cm
Paino:  56 kg
Laji:  pikajuoksu
Ennätykset:  100 m:11,10 (2012) NR 200 m:23,30 (2012)
Aiheesta muualla
ezinne.no
Timanttiliiga
| Mitalit> Maa:   Norja.Naisten yleisurheilu.Sisäratojen EM-kilpailut  | Mitalit> Maa:   Norja.Naisten yleisurheilu.Sisäratojen EM-kilpailut  | Mitalit> Maa:   Norja.Naisten yleisurheilu.Sisäratojen EM-kilpailut  | Maa:   Norja> Naisten yleisurheilu. |
| --- | --- | --- | --- |
|  Hopeaa | Torino 2009 | 60 m |  |
|  Pronssia | Pariisi 2011 | 60 m |  |
Ezinne Okparaebo (s. 3. maaliskuuta 1988 Imo, Nigeria) on norjalainen pikajuoksija. Okbaraebo tuli perheineen Norjaan yhdeksän vuotiaana.
Okparaebo karsiutui Birminghamin EM-hallikisoissa 2007 60 metrin alkuerissä. Myöhemmin samana vuonna hän voitti 100 metrin junioreiden Euroopan mestaruuden Hengelossa ajalla 11,45. Valencian sisäratojen MM-kilpailuissa 2008 hän eteni 60 metrillä välieriin. Pekingin olympialaisissa hän karsiutui 100 metrin toisissa alkuerissä.
Okparaebo saavutti Torinon EM-hallikilpailuissa 2009 hopeaa 60 metrillä silloisella ennätyksellään 7,21. Berliinin MM-kilpailuissa 2009 hän karsiutui 100 metrin toisissa alkuerissä. Barcelonan EM-kilpailuissa 2010 hän sijoittui 100 metrillä neljänneksi Norjan ennätysajalla 11,23. Pariisin EM-hallikisoissa 2011 hän sai 60 metrillä pronssia ajalla 7,20. Daegun MM-kilpailuissa 2011 hän paransi 100 metrin alkuerissä Norjan ennätystään juoksemalla 11,21. Välierissä hän karsiutui jatkosta juostuaan 11,48.
Okparaebo sijoittui Helsingin EM-kilpailuissa 2012 100 metrillä neljänneksi ajalla 11,39. Lontoon olympialaisissa hän karsiutui 100 metrillä välierissä ja 200 metrillä alkuerissä. Göteborgin EM-hallikilpailuissa 2013 hän oli 60 metrillä kuudes. Moskovan MM-kilpailuissa 2013 hän selviytyi 100 metrillä välieriin. Sopotin MM-hallikilpailuissa 2014 hän karsiutui 60 metrillä välierissä ja Zürichin EM-kilpailuissa 100 metrillä myös välierissä. Prahan EM-hallikilpailuissa 2015 hän sijoittui 60 metrillä neljänneksi. Pekingin MM-kilpailuissa 2015 hän selviytyi 100 metrillä välieriin. Seuraavana vuonna hän karsiutui 100 metrillä välierissä Amsterdamin EM-kilpailuissa ja alkuerissä Rio de Janeiron olympialaisissa. Birminghamin MM-hallikilpailuissa 2018 hän karsiutui 60 metrin välierissä. Hän karsiutui saman vuoden Berliinin EM-kilpailuissa 100 metrin välierissä ja 200 metrin alkuerissä. Glasgow'n EM-hallikilpailuissa 2019 hän karsiutui 60 metrin välierissä.
Okparaebo on voittanut 100 metrin Norjan mestaruuden vuosina 2005–2006, 2008–2016 ja 2018 sekä sisäradoilla 60 metrin Norjan mestaruuden 2006, 2008 ja 2016. 100 metrillä hänen ennätyksensä on Lontoon olympialaisissa 2012 juostu 11,10 ja 200 metrillä 23,30, jonka ajan hän juoksi sekä Florøssa kesäkuussa 2012 että Lontoon olympialaisissa. 60 metriä hän on juossut hallissa parhaimmillaan aikaan 7,10 Prahassa maaliskuussa 2015. Kaikki nämä ajat ovat Norjan ennätyksiä.
Maailma kylässä

Kimmo Pohjonen -kluster Maailma kylässä -festivaalilla.
Festivaalitunnelmaa Helsingin Kaisaniemessä toukokuussa 2008.
Maailma kylässä (World Village Festival) on toukokuun lopussa järjestettävä kestävän kehityksen festivaali, poikkitaiteellinen kulttuurifestivaali, järjestöjen messutapahtuma, ruokakarnevaali ja ajankohtaisten aiheiden keskusteluareena. Tapahtuman pääjärjestäjä on Fingo, joka on noin 270 suomalaisen kansalaisjärjestön kattojärjestö. Tapahtuma on järjestetty vaihtelevissa paikoissa, kuten VR:n makasiineilla, Kaisaniemen puistossa, Rautatientorilla ja Suvilahdessa.
Ensimmäisen kerran Maailma kylässä järjestettiin vuonna 1995. Aluksi tapahtuma järjestettiin joka toinen vuosi, mutta vuodesta 2005 lähtien se on järjestetty vuosittain, lukuun ottamatta vuotta 2020. Festivaalin ohjelmaan kuuluu musiikkia, tanssia, teatteria, kirjallisuutta, puheohjelmaa, näyttelyitä ja ruokaa eri puolilta maailmaan. Festivaali on kävijöille ilmainen.
Festivaali kuuluu Finland Festivals -tapahtumiin. Lokakuussa 2013 Finland Festivals valitsi Maailma kylässä -tapahtuman Vuoden festivaaliksi 2014.
Vuoden 2024 Maailma kylässä

Vuoden 2024 tapahtuma järjestettiin 25.–26. toukokuuta, ja tapahtumapaikka oli toista kertaa Suvilahti. Festivaalin teemana oli rohkeus. Lauantaina kävijöitä oli 20 000 ja sunnuntaina 24 000.
Mukana olleita muusikoita olivat muun muassa Antti Autio, Don Johnson Big Band ja Hassan Maikal sekä australialainen Dub FX ja kolumbialainen Puerto Candelaria. Puhelavalla esiintyivät muun muassa Tarja Halonen, Emmi Nuorgam, Laura Haimila ja ukrainalainen sotatoimittaja Illia Ponomarenko.
Vuoden 2023 Maailma kylässä

Vuoden 2023 festivaali järjestettiin 27.–28. toukokuuta, ja sen teemana oli Muutosvoima. Ensimmäistä kertaa Suvilahden tapahtuma-alueella järjestetty kestävän kehityksen tapahtuma keräsi 49 000 kävijää. Tapahtuman striimiä seurasi noin 1 000 katsojaa ja oheistapahtumiin osallistui noin 1 100 ihmistä.
23. kertaa järjestetyllä ilmaisfestivaalilla oli 75 ohjelmanumeroa, kuten konsertteja, työpajoja, dokumenttielokuvia ja taidenäyttely. Ohjelmaa tuotti Fingon lisäksi 35 organisaatiota. Näytteilleasettajia oli 214, joista ruokamyyjiä oli 46 ja järjestöjä 132. Lisäksi oli basaarimyyjiä, oppilaitoksia, yrityksiä ja viranomaisia. Festivaalin toteuttamisessa oli mukana noin 80 vapaaehtoista. Pääyhteistyökumppanit olivat ulkoministeriö ja Maailman Kuvalehti.
Lauantaina esiintyneitä muusikoita olivat nigerialainen afrobeat-artisti Seun Kuti & Egypt 80 sekä Toya Delazy, Yeboyah, Ilta ja lastenbändi Megasakki. Sunnuntaina esiintyivät Von Hertzen Brothers, Liraz ja Jesse Markin sekä ukrainalainen Balaklava Blues.
Festivaalin Puhelavalla puheenvuoroja pitivät muun muassa aktivistit Winnie Masai, Helena Gualinga, Carmen Gheorghe, Tendai Makanza ja presidentti Tarja Halonen. Lavarunoilijat Elsi Sloan, Iiris Laisi ja Julian Owusu pitivät Tiivistämöllä Spoken word -esityksen.
Vuoden 2022 Maailma kylässä

Maailma kylässä järjestettiin 23.–29. toukokuuta 2022 poikkeuksellisesti useassa eri paikassa Helsingissä ja osittain virtuaalisesti verkossa. Tapahtumapaikat olivat Allas Sea Pool, Kauppatori, Tiivistämö, Temppeliaukion kirkko ja Kino Regina. Ilmaisfestivaalilla järjestettiin yli 40 ohjelmanumeroa konserteista puheohjelmaan, taiteeseen, lastenohjelmaan, dokumenttielokuviin sekä järjestöjen Mahdollisuuksien toriin. Festivaali keräsi noin 21 500 kävijää. Festivaalin teemana oli Planeettamme rajat.
Verkkoon tuotetun Online Cineman dokumenttielokuvat avasivat festivaaliviikon maanantaina 23. toukokuuta. Elokuvat olivat katsottavissa vapaasti verkossa 29.5. asti. Festivaalin ainoa elokuvateatterissa esitetty elokuva oli Pako, joka esitettiin Euroopan unionin järjestämässä tilaisuudessa Kino Reginassa keskiviikkona 25. toukokuuta. Elokuvat keräsivät yhteensä lähes 1 200 katsojaa.
Tiivistämössä lauantaina ja sunnuntaina järjestetyissä puheohjelmissa esiintyivät muun muassa Liselott Lindström, Ujuni Ahmed, Kumi Naidoo ja Jason Hickel sekä ministerit Emma Kari (vihr.) ja Pekka Haavisto (vihr.). Laura Eklund Nhaga, Paleface ja Hassan Maikal esittivät spoken word -esityksen.
Tiivistämössä oli myös musiikkia. Lauantai-illan päättänyt Orkesta Mendoza esiintyi täydelle salille, ja alkuillasta rap-artisti NaharY esiintyi terassilla. Funky Amigosin dj:t olivat mukana festivaalilla Elephant Lounge -terassikahvilassa koko viikonlopun. Tiivistämö keräsi viikonlopun aikana noin 1 800 kävijää. Puheohjelmaa katsoi livestriimin kautta noin 1 200 katsojaa.
Sunnuntaina järjestettiin festivaalin pääkonserttitapahtuma Allas Sea Poolin ulkoilmalavalla keskustassa. Tuure Kilpeläinen ja Kaihon Karavaani, Santrofi ja Les Amazones d’Afrique vetivät alueen täyteen. Myös Pikku Papun orkesteri ja SUAD kiinnostivat yleisöä. Altaalla vieraili noin 10 000 kävijää. Sunnuntaina järjestetty Nicole Willisin ja Gospel Helsingin konsertti Temppeliaukion kirkossa oli myös täynnä lähes 700 katsojalla.
Sunnuntaina järjestettiin Kauppatorilla Mahdollisuuksien tori. Näytteilleasettajakokonaisuus oli huomattavasti tavallista pienempi, eikä tänä vuonna ollut esimerkiksi ruoka- tai basaarimyyjiä. Järjestöjen ja muiden kestävän kehityksen toimijoiden ständit kiinnostivat yleisöä, ja kävijöitä oli noin 7 000.
Ohjelmaan kuului myös taidenäyttely Tiivistämössä, yhteisöllinen taidepaja Allas Sea Poolilla sekä taideperformanssi Kauppatorilla. Festivaalin podcast-sarja sai jatkoa neljällä jaksolla kevään aikana.
Vuoden 2022 festivaalia tuotettiin suurtapahtumana Suvilahden tapahtuma-alueelle aina tammikuun loppuun asti. Koska koronapandemiatilanne näytti yhä epävarmalta ja suurtapahtuman järjestämisen taloudelliset riskit olivat suuret, tapahtuma päädyttiin järjestämään pienimuotoisemmin.
Vuoden 2021 Maailma kylässä

Vuonna 2021 festivaali järjestettiin koronapandemian aiheuttamien rajoitusten vuoksi verkossa 29.–30. toukokuuta. Festivaalin pääteemana oli tulevaisuus, jonka piti olla edellisen vuoden peruuntuneen festivaalin teema. Virtuaalifestivaali sujui ongelmitta ja sille osallistui noin 10 000 ihmistä.
Festivaalin vetonaula oli suomalaisen pop-musiikin tähti Sanni, jonka keikka veti festivaalialustalle satoja ihmisiä. Intian valtameren ja Tyynenmeren saarivaltioiden alkuperäiskansoja edustava Small Island Big Song puolestaan toi festivaalille katsojia Taiwanista saakka. Yhteensä tapahtumaan osallistuttiinkin 54 eri maasta käsin.
Kansainvälisiä keikkoja kuultiin ympäri maailman. Small Island Big Songin lisäksi mukana olivat algerialais-equadorilainen Sarazino, saksalais-syyrialainen Shkoon, venezuelalainen Betsayda Machado & Parranda El Clavo, persialaista musiikkia soittava kurditaustainen Kayhan Kalhor, malawilainen Madalitso Band, intilainen Grammy-voittaja Ricky Kej ja haitilainen Lakou Mizik.
Festivaalilla kuultiin myös kiinnostavia puheenvuoroja, joissa pohdittiin erityisesti kestävää tulevaisuutta. Puhujina olivat muun muassa Tarja Halonen, Maina Kiai, Pirkka-Pekka Petelius ja Andri Snær Magnason. Lisäksi festivaalilla nähtiin ensimmäistä kertaa suosittu japanilainen Powered by PechaKucha puheformaatti.
Vuoden 2020 Maailma kylässä

Vuonna 2020 Maailma kylässä piti järjestää 23.–24. toukokuuta. Pääteemana oli tulevaisuus. Festivaalin järjestäminen kuitenkin kiellettiin koronaviruspandemian vuoksi.
Vuoden 2019 Maailma kylässä

Vuoden 2019 Maailma kylässä järjestettiin 25.–26. toukokuuta. Pääteemana oli ilmastonmuutos. Festivaalilla esiintyivät muun muassa brasilialainen Liniker e os Caramelows, espanjalainen Amparanoia ja suomalainen jazz-bändi Timo Lassy & Ricky-Tick Big Band Brass.
Vuoden 2018 Maailma kylässä

Vuoden 2018 Maailma kylässä järjestettiin 26.–27. toukokuuta. Pääteemana oli Agenda 2030 – Kestävä kehitys ja alueellisena painopisteenä Afrikka. Festivaalilla esiintyivät muun muassa eteafrikkalainen Freshlyground, Grammy-palkittu laulaja Dobet Gnahoré, kongolaiskokoonpano Jupiter & Okwess, suomalainen reggaeartisti Raappana sekä palestiinalaisyhtye 47SOUL.
Vuoden 2017 Maailma kylässä

Vuoden 2017 Maailma kylässä järjestettiin 27.–28. toukokuuta. Tapahtumassa esiintyvät muun muassa laittomien siirtolaisten kasaama Che Sudaka -yhtye, Dalindéoa, Viitasen Piia, Anna Puu, Irina sekä lastenyhtye Mutaveijarit.
Vuoden 2016 Maailma kylässä

Festivaali järjestettiin 28.–29. toukokuuta. Festivaalilla kävi viikonlopun aikana noin 79 000 ihmistä. Tapahtumassa esiintyivät muun muassa Sandhja, Idiotape, Mira Luoti, Asian Dub Foundation, Looptroop Rockers, Alo Wala, Bombino, Kanta dAb dAb, Signmark ja Teho Majamäki.
Vuoden 2015 Maailma kylässä

Festivaali järjestettiin 23.–24. toukokuuta. 20-vuotisjuhliaan viettävässä tapahtumassa esiintyvät muun muassa Orlando Julius & The Heliocentrics, Aziza Brahim, Sierra Leone’s Refugee All Stars, Ba Cissoko, Ramy Essam, UMO – Helsinki – Cotonou, Janna, Aurora, Pietarin Spektaakkeli, Tsuumi Sound System sekä Satu Sopanen ja Tuttiorkesteri.
Festivaaleille suunniteltu Sananvapauskylä jäi toteutumatta turvallisuussyistä, joihin vaikutti Suojelupoliisin uhka-arvio asiasta. Alun perin Sananvapauskylässä oli tarkoitus pitää esillä muun muassa osia Minä olen Charlie -näyttelystä. Kuvien joukossa oli piirroksia profeetta Muhammedista.
Juutalainen Keren Kajemet -yhdistys (KKF) ei saanut osallistua festivaaleille, koska Kepan saamien tietojen mukaan järjestö on muun muassa ollut osallisena toimenpiteissä, joissa ihmisiä häädetään, kyliä tuhotaan ja päälle istutetaan metsää. KKF kiisti rikkomukset.
Vuoden 2014 Maailma kylässä

Festivaali järjestettiin 24.–25. toukokuuta. Festivaalilla kävi viikonlopun aikana noin 80 000 ihmistä. Tapahtumassa esiintyivät muun muassa Los de Abajo, Amparo Sánchez, Capitan Tifus, Lauri Tähkä, Tuure Kilpeläinen ja Kaihon Karavaani, Minä ja Ville Ahonen sekä Wimme Saari ja Tapani Rinne.
Vuoden 2013 Maailma kylässä

Festivaali järjestettiin 25.–26. toukokuuta 2013. Kävijöitä oli arviolta 85 000. Festivaalin pääteemana oli ihmisoikeudet ja maantieteellisenä painopisteenä Kaakkois- ja Itä-Aasia. Esiintymässä oli runsaasti aasialaisia yhtyeitä (esimerkiksi kiinalainen Hanggai) ja paljon suomalaisia esiintyjiä kuten Kuukumina, Ismo Alanko, PMMP, Don Johnson Big Band, Diandra, Kuningasidea, Johanna Juhola & Reaktori, Aino Venna ja Fröbelin palikat.